Υπερψηφίστηκε η τροπολογία για τη μείωση του ειδικού συντελεστή φόρου από το 20% στο 5% επί της διαφήμισης στους τηλεοπτικούς σταθμούς.

Η τροπολογία ενσωματώθηκε στο νομοσχέδιο του υπουργείου Οικονομικών με το οποίο ρυθμίζεται η αγορά των τυχερών παιγνίων στη χώρα.

Το νομοσχέδιο πέρασε με ευρεία πλειοψηφία από την Ολομέλεια της Βουλής.

Υπέρ της αρχής του νομοσχεδίου ψήφισαν ο ΣΥΡΙΖΑ, οι ΑΝΕΛ, η Δημοκρατική Συμπαράταξη, το Ποτάμι και η Ένωση Κεντρώων. Την αρχή του νομοσχεδίου καταψήφισαν η ΝΔ, η ΧΑ και το ΚΚΕ.

Στο νομοσχέδιο ενσωματώθηκαν επίσης οι τροπολογίες για το καζίνο της Πάρνηθας, για την εξομάλυνση των συντάξεων χηρείας και την προσωρινή σύνταξη, για δηλώσεις που υποβάλλονται ηλεκτρονικά, καθώς και για την παράταση της προθεσμίας εθελούσιας δήλωσης εισοδημάτων.